CELEX: 52020DP0353
Language: lv
Date: 2020-12-15 00:00:00
Title: Eiropas Parlamenta lēmums par iebildumu neizteikšanu pret Komisijas 2020. gada 6. novembra deleģēto regulu, ar ko Deleģēto regulu (ES) 2019/815 groza attiecībā uz regulatīvajos tehniskajos standartos par vienoto elektronisko ziņošanas formātu noteiktās taksonomijas 2020. gada atjauninājumu (C(2020)7523 – 2020/2865(DEA))

29.10.2021   
            
            
               LV
            
            
               Eiropas Savienības Oficiālais Vēstnesis
            
            
               C 445/231
            
         
      P9_TA(2020)0353
      Iebildumu neizteikšana par deleģēto aktu: regulatīvajos tehniskajos standartos par vienoto elektronisko ziņošanas formātu noteiktās taksonomijas 2020. gada atjauninājums
      Eiropas Parlamenta lēmums par iebildumu neizteikšanu pret Komisijas 2020. gada 6. novembra deleģēto regulu, ar ko Deleģēto regulu (ES) 2019/815 groza attiecībā uz regulatīvajos tehniskajos standartos par vienoto elektronisko ziņošanas formātu noteiktās taksonomijas 2020. gada atjauninājumu (C(2020)7523 – 2020/2865(DEA))
      (2021/C 445/39)
      
         Eiropas Parlaments,
      
                  —
               
               
                  ņemot vērā Komisijas Deleģēto regulu (C(2020)7523),
               
            
                  —
               
               
                  ņemot vērā Komisijas 2020. gada 18. novembra vēstuli, kurā tā lūdz paziņot, ka Parlaments neizteiks iebildumus pret deleģēto regulu,
               
            
                  —
               
               
                  ņemot vērā Juridiskās komitejas 2020. gada 4. decembra vēstuli Komiteju priekšsēdētāju konferences priekšsēdētājam,
               
            
                  —
               
               
                  ņemot vērā Līguma par Eiropas Savienības darbību 290. pantu,
               
            
                  —
               
               
                  ņemot vērā Eiropas Parlamenta un Padomes Direktīvu 2004/109/EK (2004. gada 15. decembris) par atklātības prasību saskaņošanu attiecībā uz informāciju par emitentiem, kuru vērtspapīrus atļauts tirgot regulētā tirgū, un par grozījumiem Direktīvā 2001/34/EK (1), un jo īpaši tās 4. panta 7. punktu,
               
            
                  —
               
               
                  ņemot vērā Eiropas Parlamenta un Padomes 2010. gada 24. novembra Regulu (ES) Nr. 1095/2010, ar ko izveido Eiropas Uzraudzības iestādi (Eiropas Vērtspapīru un tirgu iestādi), groza Lēmumu Nr. 716/2009/EK un atceļ Komisijas Lēmumu 2009/77/EK (2), un jo īpaši tās 13. panta 2. punktu,
               
            
                  —
               
               
                  ņemot vērā regulatīvo tehnisko standartu projektu, ko Komisijai 2020. gada 18. jūnijā iesniedza Eiropas Vērtspapīru un tirgu iestāde,
               
            
                  —
               
               
                  ņemot vērā Reglamenta 111. panta 6. punktu,
               
            
                  —
               
               
                  ņemot vērā Juridiskās komitejas ieteikumu lēmumam,
               
            
                  —
               
               
                  ņemot vērā to, ka netika izteikti iebildumi Reglamenta 111. panta 6. punkta trešajā un ceturtajā ievilkumā noteiktajā termiņā, kurš beidzās 2020. gada 15. decembrī,
               
            
                  A.
               
               
                  tā kā Komisijas Deleģētajā regulā (ES) 2019/815 ir noteikts vienotais elektroniskās ziņošanas formāts, kas minēts Direktīvas 2004/109/EK 4. panta 7. punktā un kas emitentiem jāizmanto, sagatavojot savus gada finanšu pārskatus;
               
            
                  B.
               
               
                  tā kā vienotā elektroniskā ziņošanas formāta pamata taksonomija balstās uz Starptautisko finanšu pārskatu standartu (SFPS) taksonomiju un to paplašina; SFPS fonds katru gadu atjaunina SFPS taksonomiju, lai cita starpā ņemtu vērā jaunus SFPS vai grozījumus esošajos SFPS, tās informācijas analīzi, kas parasti tiek nodota praksē, un minētās taksonomijas vai izmantotās tehnoloģijas vispārējā satura uzlabojumus;
               
            
                  C.
               
               
                  tā kā Komisijas 2020. gada 6. novembra deleģētajā regulā ir paredzēts, ka to piemēros gada finanšu pārskatiem, kuros ietverti pārskati par finanšu gadiem, kuri sākas 2021. gada 1. janvārī vai pēc šā datuma; tā kā emitentiem būs atļauts pieņemt minētajā regulā noteikto taksonomiju finanšu gadiem, kas sākas 2020. gada 1. janvārī vai pēc šā datuma;
               
            
                  D.
               
               
                  tā kā Eiropas Parlaments un Padome var izteikt iebildumus pret deleģēto aktu trīs mēnešu laikā no tā paziņošanas dienas;
               
            
                  E.
               
               
                  tā kā Komisija par deleģēto aktu paziņoja 2020. gada 6. novembrī un tādēļ trīs mēnešu laikposms Parlamenta vai Padomes iespējamo iebildumu izteikšanai beigsies pēc 2021. gada 1. janvāra – datuma, kas noteikts deleģētajā aktā, lai tas stātos spēkā;
               
            
                  F.
               
               
                  tā kā nav pamata iebilst pret deleģēto aktu,
               
            
               
                  1.
               
               
                  paziņo, ka neizsaka iebildumus pret deleģēto regulu;
               
            
               
                  2.
               
               
                  uzdod priekšsēdētājam šo lēmumu nosūtīt Padomei un Komisijai.
               
            
         (1)  OV L 390, 31.12.2004., 38. lpp.
      
      
         (2)  OV L 331, 15.12.2010., 84. lpp.